Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 467/11/6606	Lučenec, 24.10.2012
EEČ : 2-47-130-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec syna XXXXX, nar. XXXXX hoci bol podľa právoplatného rozsudku OS v Lučenci č. 11P 44/2005 zo dňa 17.02.2006 povinný platiť výživné na syna mesačne v sume 1 400,- Sk t. j. 46,48 € vždy do 20-teho dňa toho ktorého mesiaca vopred k rukám poškodeného syna XXXXX, trvale bytom XXXXX, ul. XXXXX takto uloženú povinnosť v Lučenci a inde riadne neplnil a za obdobie od 01.04.2011 do 31.07.2011 dlhoval na výživnom celkom 185,92 €, hoci bol trestným rozkazom OS v Lučenci sp. zn. 3T 59/2011 zo dňa 18.04.2011, ktorý nadobudol právoplatnosť a vykonateľnosť dňa 06.05.2011 uznaný vinným z prečinu zanedbania povinnej výživy podľa § 207 ods. 1, ods. 3 písm. b/ Tr. zákona
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa OR PZ v Lučenci bolo pod č. ORP-495/OVK-LC-2011 začaté trestné stíhanie a zároveň vznesené obvinenie XXXXX pre prečin zanedbania povinnej výživy podľa § 207 ods. 1, 3 písm. c/ Tr. zákona, ktorý mal prečin spáchať spôsobom a v rozsahu uvedenom v skutkovej vete výrokovej časti tohto uznesenia.
Vyšetrovateľ OR PZ v Lučenci po ukončení  vyšetrovania predložil dňa 16.10.2012 na okresnú prokuratúru návrh na zastavenie trestného stíhania zo dňa 31.08.2012, ktorý návrh odôvodnil tým, že vyšetrovaním bolo zistené, že obv. XXXXX dňa 10.07.2012 tragicky zomrel v Rakúskej republike. 
Po preskúmaní návrhu a obsahu vyš. spisu č. ORP-495/OVK-LC-2011 som zo správy OR PZ odboru kriminálnej polície č. ORP-234/PZV-208 a úmrtného listu vystaveného v Rakúskej republike v nemeckom jazyku z 12.07.2012 a zo slovenského prekladu úmrtného listu zo dňa 16.08.2012 z výpisu  knihy úmrtí č. XXXXX zistil, že obv. XXXXX dňa 10.07.2012 o 15:45 hod. umrel  vo Winzendorfe v Rakúskej republike.
Podľa § 215 ods. 1 písm. d/ Tr. poriadku prokurátor zastaví trestné stíhanie ak je trestné stíhanie neprípustné podľa § 9.
Podľa § 9 ods. 1 písm. d/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
Z vyššie uvedených dôvodov bolo preto potrebné o trestnom stíhaní obvineného rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor